যেসব রোগীর রিং লাগানোর প্রয়োজন নেই, তাদের যেন রিং লাগানো না হয় এমন অভিমত দিয়ে ডা. হারিসুল বলেন, এতে রোগীর উপকারের চেয়ে ক্ষতি হতে পারে বেশি। হৃদরোগের সঙ্গে সংশ্লিষ্ট সহ-রোগগুলোর (ডায়াবেটিস) চিকিৎসাও করতে হবে। ধূমপান ও তামাক সেবন বন্ধসহ জীবনযাপন পদ্ধতিও পরিবর্তন করতে হবে। ব্যায়ামের প্রতি দিতে হবে গুরুত্ব। বেশি নয়, পরিমিত পরিমাণে পানি পান করতে হবে। হার্ট ফেলিউর রোগীদের শরীরের এলবোমিনের মাত্রা ঠিক রাখতে ডিমের সাদা অংশ ও মাছ খেতে হবে।